钦定古今图书集成/明伦汇编/氏族典/第189卷 > 萧遘
## 钦定古今图书集成/明伦汇编/氏族典/第189卷 > 萧遘

按《唐书萧瑀传》：“瑀从子钧，钧子瓘，瓘子嵩，嵩子衡，衡
子复，复子湛，湛子寘，寘子遘，字得圣。咸通中，擢进士
第，辟节度府，入朝拜右拾遗，与韦保衡联第，而保衡
才下诸儒，靳薄之，不甚齿，独呼遘太尉，保衡憾焉。于
是保衡为相，摭遘罪，繇起居舍人斥播州司马。未几，
保衡死，召为礼部员外郎。乾符中，累擢户部侍郎，翰”
林学士承旨。僖宗入蜀，以兵部判度支，次绵州，拜同
中书门下平章事。还京师，累拜司空，封楚国公。遘负
大节，以王佐自任，既当国，风采峭整，天子器之。时田
令孜权宠可炙，遘未尝少下。后令孜取安邑池盐给
卫军，王重荣固争，乃徙重荣他镇，不受，诏令孜以兵
讨之。重荣引沙陀拒王师，王师败，逐而西。帝惊幸凤
翔，诸节度共劾令孜生事，离间大臣。遘素恶之，与裴
澈计共召朱玫于邠。玫起邠兵五千奉迎，与沙陀等
连和。令孜迫帝幸陈仓，玫乃立嗣襄王煴，而召遘作
册，遘苦辞，玫更委郑昌图，滋恨遘。及还长安，使昌图
相煴，罢遘为太子太保，移疾不出。方其弟蘧为永乐
令，往从之。帝还宫，宰相孔纬与遘雅隙，乃劾“尝为伪
臣即赐死，其所实光启三年，遘见柄任凡五期，行完
而材逢世多，故召愎臣以济乱，身污伪署，不得其死，
人为哀之。”